RAGNI BIRMANI 267 
Femina singula a Fea ad Shwegoo-myo capta, cujus diagnosin 
supra dedi, vix nisi colore a S. opulento, Sim., (ex Siam) differre 
videtur. Praeterea enim omnibus numeris cum descriptione a 
Cel. Simon data convenit, eo excepto quod area oculorum me- 
diorum postice paullulo (parum quidem) latior quam antice in 
exemplo Birmanico est, et quod vulva ejus paullo diversa mihi 
videtur. Vulva enim nostrae araneae constat ex fovea parva, quae 
antice margine recurvo definitur et in medium costam brevissi- 
mam longitudinalem gracilem sive septum ostendit, cujus ad la- 
tera tuberculum minutum utrinque conspicitur. Sed vix propria 
species est haec aranea, quam modo varietatem Birmanicam 
S. opulenti credo. — Varietas quaedam S. opulenti etiam in Su- 
matra vitam degit, secundum Cel. Simon, loc. cit. 
Gen. Ocyllus, n. (') 
Cephalothorax paullo longior quam latior, non multo altus, 
inverse cordiformis fere, fronte truncata dimidiam partem tho- 
racicam latitudine non multo superanti, nec carinata neque 
utrinque, in angulum vel tuberculum producta; clypeus paene 
directus, longitudinem areae oculorum mediorum altitudine non 
superans. 
Area oculorum totam latitudinem frontis occupat, oculis in 
series duas transversas, extremitatibus divaricantes, ordinatis : 
series postica non parum longior est quam antica, fortissime re- 
curva, series antica a fronte visa parum sursum curvata, paene 
recta. Oculi laterales, praesertim antici, magni sunt, oculi medii 
parvi, medii postici minimi. Area oculorum mediorum rectangula 
est (vel saltem non latior antice quam postice), latior quam lon- 
gior; oculi laterales antici non parum longius a mediis anticis 
quam hi inter se distant, laterales postici etiam longius a mediis 
posticis remoti sunt. Intervallum inter oculos binos laterales, qui 
suo quisque tuberculo humili impositi sunt, majus est quam in 
tervallum inter oculos medios anticos et posticos. 
(1) “Q@xvAXog est nom. propr. 
